CELEX: C2007/211/80
Language: sl
Date: 2007-09-08 00:00:00
Title: Zadeva T-239/07: Tožba, vložena 9. julija 2007 – Pathé Distribution proti EACEA

8.9.2007   
            
            
               SL
            
            
               Uradni list Evropske unije
            
            
               C 211/42
            
         Tožba, vložena 9. julija 2007 – Pathé Distribution proti EACEA
   (Zadeva T-239/07)
   (2007/C 211/80)
   Jezik postopka: francoščina
   Stranki
   
      Tožeča stranka: Pathé Distribution SAS (Pariz, Francija) (zastopnik: P. Deprez, odvetnik)
   
      Tožena stranka: Izvajalska agencija za izobraževanje, avdiovizualno področje in kulturo (EACEA)
   Predlogi tožeče stranke
   
               —
            
            
               naj se razsodi, da Izvajalska agencija za izobraževanje, avdiovizualno področje in kulturo pogodbe št. 2006-09120304D1021001FD1507 ni veljavno razdrla in da ta še vedno velja;
            
         
               —
            
            
               naj se Izvajalski agenciji za izobraževanje, avdiovizualno področje in kulturo naloži, naj tožeči stranki plača znesek 9 737 eurov, ki ji ga dolguje na podlagi pogodbe.
            
         Tožbeni razlogi in bistvene trditve
   Tožeča stranka s to tožbo, vloženo na podlagi arbitražne klavzule, predlaga, naj se toženi stranki naloži plačilo preostanka zneska, ki ji ga ta dolguje na podlagi izvajanja pogodbe št. 2006-09120304D1021001FD1507 glede finančne podpore Skupnosti za projekt video distribucije filma, ki je bila sklenjena v okviru programa „MEDIA Plus“, sprejetega z Odločbo Sveta 2000/821/ES (1).
   Stranki sta pogodbo podpisali 27. junija 2006, tožena stranka pa je tožeči stranki v skladu z določbami pogodbe izplačala predujem. Tožena stranka je 8. maja 2007 tožečo stranko z dopisom obvestila o tem, da razdira pogodbo, ker so bili dejanski skupni stroški projekta nižji od predvidenega proračuna za projekt in ker ob predložitvi finančnega poročila o projektu ni prejela nobene pisne obrazložitve, ter zahtevala vrnitev izplačanega predujma. Tožeča stranka v nasprotju s tem meni, da bi v skladu z določbami pogodbe prispevek tožene stranke za projekt moral znašati 50 % dejanskih stroškov video distribucije in zato poleg že izplačanega predujma zahteva izplačilo še dolgovane vsote.
   Tožeča stranka v oporo svoji tožbi zatrjuje, da naj bi tožena stranka pogodbo nepravilno in neutemeljeno razdrla, ker naj ne bi spoštovala pogodbenih določil glede načinov prenehanja pogodbe in zlasti ker tožeči stranki ni postavila roka za predložitev stališč glede stanja izvajanja pogodbe. Tožeča stranka meni, da bi Sodišče prve stopnje torej moralo razsoditi, da pogodba še vedno velja.
   Tožeča stranka poleg tega izpodbija razloge za razdretje pogodbe, na katere se sklicuje tožena stranka, to je neizpolnjevanje pogodbenih obveznosti.
   
      (1)  Odločba Sveta 2000/82/ES z dne 20. decembra 2000 o izvajanju programa za spodbujanje razvoja, distribucije in promocije evropskih avdiovizualnih del (MEDIA Plus — razvoj, distribucija in promocija) (2001-2005), UL L 336, str. 82.